BILANȚUL VACCINĂRII. România a depăşit 7 milioane de persoane vaccinate cu schemă completă.
România are deja peste 7.000.000 de persoane vaccinate cu schemă completă, anunţă, miercuri, RoVaccinare. În ultimele 24 de ore s-au vaccinat peste 97.000 de persoane. S-au raportat 30 de reacții adverse în ultimele 24 de ore.
Potrivit datelor CNCAV, în ultimele 24 de ore, 23.112 persoane s-au vaccinat cu prima doză, 48.866 au a doua doză făcută, iar 25.115 s-au vaccinat cu doza III.Din 27 decembrie 2020 și până în prezent au fsot adminstrate 14.071.356 de doze.Potrivit RoVaccinare, miercuri a fost depăşit pragul de 7.000.000 de persoane vaccinate cu schemă completă.Potrivit postării, vaccinarea rămâne cea mai la îndemână soluţie de protecţie împotriva COVID-19."Prin vaccinare împotriva COVID-19 se reduce riscul de infectare; se reduce riscul de transmitere a virusului; se reduce considerabil riscul de spitalizare şi se reduce considerabil riscul de deces", transmite RoVaccinare.Aproiape 47% din populaţia adultă este vaccinată cu cel puţin o doză, a anunţat, marţi, coordonatorul CNCAV, col. dr. Valeriu Gheorghiţă.